Koeitjies & Kalfies | Tuis
Welkom by 'Koeitjies & Kalfies' Kleuterskool
Ons volg "CAPS" kurrikulum asook Practica vir die jonger maatjies. Behalwe 'n goeie akademiese fondasie is 'n Christelike fondasie vir ons net so belangrik. Ons leer maatjies om te deel, mekaar te respekteer en liefde vir mekaar bo alles te he. Ons voel sterk om die kind as geheel, liggaam, siel en gees tot volle postensiaal te ontwikkel.
Ons moedig kinders aan om die wêreld waarin hulle leef te leer en te verken deur ontdekking. Ons poog om die kinders meestal deur speel te leer, maar klassies word ook so gestruktueerd dat dieselfde roetines elke dag gevolg word om sodoende die kind veilig te laat voel. Ons klassies is slegs 12 maatjies per klas wat optimum individuele aandag verseker. Ons Buite Speelarea is 'n lushof en maatjies word aangemoedig om soveel moontlik buite in die natuur te speel en leer.
Ons is binne 'n sekuriteits landgoed gelee. Elke ouer word geregistreer by hoofingang en kan met vingerafdruk by die hek toegang verkry. Geen persoon het toegang indien nie geregistreer nie. Tydelike toegang kan slegs deur my verkry word. Al ons personeel het Noodhulp en Brandopleiding en dit word jaarliks hersien. Veiligheid van ons kinders is ons grootste prioriteit!
Onderwys is elkeen van ons personeel se passie. Ons personeel is almal opgelei en ons woon gereeld kursusse by om ons kennis te verreik en op hoogte te bly van nuwe inligting rakende Grondslag fase onderwys en kinderontwikkeling.
Ons funksioneer as een groot familie en daarom hou ons daarvan om die ouers soveel moontlik te betrek tydens uitstappies en spesiale dae. Ons Pappa, Mamma en Oupa-en Ouma dae is altyd 'n hoogtepunt op ons kalender. Ons poog om klassies elke dag interessant te maak deur verskeidenheid aktiwiteite aan te bied. Ons het ook Buitemuurse aktiwiteite wat opsioneel aangebied word elke dag soos Clamber club, Ballet, Experilab, Krieket, Semas wiskunde, Kindermusiek ens.
Ons het elke kwartaal 'n Instappie of Uitstappie by die skool. Tydens Uitstappies word die kinders vergesel deur ouers. Hierdie uitstappies dien dan ook om ouers geleetheid te gee om mekaar beter te leer ken en dan poog ons ook om dit sommer opvoedkundige ook te maak. Instappies word by die skool aangebied en kinders geniet dit altyd baie!
Jong Ontwikkeling fondasie vir die toekoms
Ons maak seker die kinders leer deur speel. Daar word deurlopend assesering gedoen van elke kind en omdat ons klassies so klein is, vorder die kinders uitstekend en kan ouers staatmaak op baie individuele aandag en daaglikse terugvoering.
Wat ons ouers se
My jongste seuntjie was daar vi paar jaar. (Hy is nou al graad 5) Dit is 'n baie oulike skool. Die klassies is klein so daar is baie persoonlike aandag. Dit het 'n lekker huislike atmosfeer. Julle sal noit spyt wees nie.
Dis 'n baie goeie skool. Die plaas atmosfeer is ook goed vir die kids. Word baie minder siek as by die "overcrowded" skole.